BASES BOLSAS DE ESTUDO PARA ALUMNOS DA ESCOLA DE CANTEIROS–ANO 2016
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 17/11/2016)

O obxecto das bases é regular a concesión de 20 bolsas de estudo para alumnos da Escola de Canteiros de Pontevedra para o ano 2016 Sen prexuízo do establecido no Art.13 da Lei 38/2003 de 17 de Novembro Xeral de Subvencións, as persoas que opten a condición de beneficiarios das bolsas deberán cumprir os seguintes requisitos: Estar matriculados na Escola de Canteiros no curso 2016/17 e ter aprobado o curso completo entre as convocatorias Xuño e Setembro. Terán prioridade os nacidos na provincia de Pontevedra ou con residencia mínima de cinco anos en calquera dos seus municipios, o que se acreditará mediante a correspondente certificación. Os criteiros obxectivos empregados para tal outorgamento serán as cualificacións medias obtidas polos alumnos no curso anterior, partindo dunha nota mínima dun aprobado (5). As bolsas terán unha dotación económica de 1.000,00 € cada unha delas, ascendendo ó importe total das mesmas á cantidade de 20.000,00 €, que financiaránse con cargo á aplicación orzamentaria 16/324.323-481.00, non podendo superarse dito importe, a non ser que se aumentase ó crédito existente. No caso de que presentadas e valoradas as solilicudes, non se cubrísen tódalas bolsas quedando algunha ou alguhnas vacantes, a súa contía prorratearase entre os beneficiarios das bolsas outorgadas nesa mesma convocatoria. A concesión das bosas realizarase mediante o procedemento de concorrencia competitiva, conforme ós principios de publicidade, transparencia, igualdade e non discriminación. Os aspirantes presentarán no Rexistro Xeral da Deputación Provincial, solicitude dirixida á Ilma. Sra. Presidenta, no prazo comprendido entre a publicación desta convocatoria no BOP ata o 9 de Decembro do presente ano, acompañada dos seguintes documentos: a) Certificación de cualificacións obtidas nos últimos estudos, tanto os efectuados na propia Escola de Canteiros, coma calquera outro Centro de Ensinanza. b) Fotocopia da última Declaración de Renda da unidade familiar ou certificación de haberes do país expedida polo Centro ou Empresa na que presten servizos se non fixese declaración de renda, que poderá sustituirse por declaración xurada se traballan por conta propia e non efectuaron declaración de renda. c) Fotocopia do Libro de Familia, no que se acredite o número de membros que a componen. Se a solicitude non reúne os requisitos esixidos na presente convocatoria, a Comisión de Valoración requirirá ó interesado para que ó subsane no prazo de 10 días hábiles, indicándolle que se non o fixera teráselle por desestimada súa solicitude. Co fin de discernir os méritos dos aspirantes e propor á Corporación o que resulten selecionados, constituiráse unha Comisión integrada polos seguintes membros: A Comisión examinará a documentación presentada, avaliará os méritos dos solicitantes e proporá a adxudicación das bolsas, de acordó cos criterios de valoración establecidos na presente convocatoria. No seu funcionamento a Comisión axustarase ó réxime dos órganos colexiados establecido na Lei 39/2015 de 1 de Outubro do Procedemento Administrativo Común, e os seus membros estarán suxeitos o réxime do incompatibilidades previsto no Arto.28 de dita Lei. Rematado o prazo de presentación das solicutdes, reunirase a Comisión de Valoración e á vista dos méritos acadados e dos medios económicos dos solicitantes, formulará proposta á Presidencia dos que considere acreedores das Bolsas de estudos por orde de preferencia. A resolución que se dite, concedendo ou denegando as bolsas, será notificada ós beneficiarios no prazo de dez días dende a súa adopción e nos termos establecidos nos Artigos 40 e 41 da Lei 39/2015 de 1 de Outubro do Procedimento Administrativo. Os bolseiros asumirán as obrigas establecidas de modo xeral no Art.14 da Lei 28/2003 de 17 de Novembro, e en particular, unha vez rematado cada curso, os bolseiros presentarán na Escola de Canteiros, certificación académica das cualificacións obtidas. A cantidade que se aboará ós bolseiros, en ningún caso, terá a consideración de salario ou remuneración, senón de axuda económica para á formación. A interpretación e aplicación das presentes Bases quedará reservada a Comisión de Valoración, quen resolverá igualmente aqueles extremos non previstos nas mesmas. No non previsto nestas Bases estarase ó disposto na Lei 38/2003 de 17 de Novembro, Xeral de Subvencións, e a cantas normas resulten de aplicación. Pontevedra, 21 de Setembro de 2016.—A Presidenta.—O Secretario.